it fr cs da da fr he en da da it de en da da it da da da da da it da nb sq da da da da da da da da da da da da de da da da da da da da da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
I og med at denne vinter har varet utroligt længe, ja, der ligger stadig sne rundt omkring her i begyndelsen af april, har det også forlænget sæsonen for simremad, hvilket vi elsker herhjemme.
Osso buco var nok den første simreret jeg prøvede kræfter med, dengang jeg lige var flyttet hjemmefra, og vi får det stadig jævnligt, så stor var min overraskelse, da jeg opdagede, at jeg aldrig før havde blogget opskriften. Nå, men det må jeg jo hellere rode bod på, så here goes…
Min mand havde via en kollega fået fat i nogle flotte, økologiske skiver okseskank; 4 stk for 100 kr, så prismæssigt er kødet til at komme i nærheden af – også selvom du ikke har en kollega, med forbindelser til kødkvæg fra Fur 🙂
I gamle dage lavede jeg altid osso buco med rødvin, men nu sværger jeg til hvidvin – brug det, du lige har, begge dele smager skønt. Man kan servere osso buco med risotto eller bare et stykke godt brød (fx dette), men herhjemme er vi vildest med kartoffelmos, så det kom på menuen forleden. Nogle piller kødet af benet, og vender i saucen, men jeg er altså til den rustikke servering, hvor alle får en skive kød på tallerkenen.
Husk at lave det klassiske gremolata-drys til, det giver lige en smule friskhed til retten.
4 skiver kalve- eller okseskank
1 spsk hakket (frisk) rosmarin eller timian
1 ds. flåede tomater
3 dl hvid- eller rødvin
saft af ½ citron
1 spsk honning eller sukker
Start med at skære nogle snit i kanten på hver skive skank – der sidder en ret kraftig sene hele vejen rundt, og hvis man ikke skærer i den, trækker den sig sammen under stegning, og dine kødstykker kommer til at ligne en skål. Bland mel med paprika, salt og peber og vend kødstykkerne heri. Brun stykkerne grundigt i rigeligt fedtstof, af et par omgange. Læg kødet til side.
Snit løg, gulerod og bladselleri i ensartede stykker (ca. 1×1 cm), og hak hvidløget fint. Brun grøntsagerne ved medium varme i den samme stegegryde, som kødet er brunet i. Kom kødet tilbage i gryden og tilsæt vinen. Lad vinen koge ned, til der næsten ikke er mere væske. Tilsæt de flåede tomater, laurbærblade og timian eller rosmarin. Krydr med salt og peber. Sæt låg på gryden og skru ned. Lad retten simre i mindst 1½ time. Mærk efter om kødet er mørt.
Smag saucen til med saften af ½ citron, lidt honning, samt evt. mere salt og peber.
Serveres med kartoffelmos og gremolata.
Kalveskank i lyst øl | Signes Mad siger:
21. juni 2015 kl. 14:22
[…] om efteråret med mos til, men det var nu meget rart at få kalveskank på en helt anden måde. Osso buco er bestemt på min top ti over favoritretter, men jeg er jo altid vild med at prøve nye opskrifter […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.